روسیایا مخصوص ساواش اوچاق لارینین سوریه-ده "ادلیب گرگینلیگی آزالتما بولگه سینه" ائندیردیگی هاوا ضربه‌سی نتیجه‌سینده 2 سیویل هلاک اولوب، 5 سیویل ایسه یارالانیب.
موخالیفته مخصوص اوچاق گوزلم ائویندن ائدیلن معلوماتا گؤره، یئرلی واختلا ساعات 22.28-ده لاذقیه-ده‌کی  حمیمیم هاوا بازاسیندان هاوایا قالخان روسیایا مخصوص ساواش اوچاق لاری ادلیب-ین عین شیب کندینه هاوا ضربه‌لری ائندیریب.
سوریه-ده‌کی سیویل ساوونما (آغ دبیلقه‌لی‌لر) هوجومدا 2 سیویل وطنداشین حیاتینی ایتیردیگینی، 5 سیویل وطنداشین ایسه یارالاندیغینی بیلدیریب.
یارا‌لی‌لار اطراف‌داکی خسته‌خانایا چاتدیریلیب.
خاطیرلاداق کی، تورکیه، روسیا و ایران 2017-جی ایلده آستانا گؤروشونده سوریه رهبرلیگی‌نین نظارتینده اولمایان اراضیده 4 " گرگینلیگی آزالتما بولگه‌سی" یاراتماق قرارینا گلیب.
دمشق رهبرلیگی ایرانین دستکلدیگی ترورچولار و روسیا هوجوم‌لارینی داوام ائتدیره‌رک 4 بؤلگه‌دن 3-نو اله کئچیره‌رک ادلیبه دوغرو ایره‌لیله‌ییب.
تورکیه 2018-جی ایلین سپتامبریندا روسیا ایله آتشکسی گوجلن‌دیرمک اوچون علاوه راصیلاشما الده ائتسه ده، 2019-جو ایلین می آینیدا هوجوم‌لار یئنی‌دن آرتیب. تورکیه ایله روسیا آراسیندا 2020-جی ایل مارسین 5-ده ایمضا‌لانان یئنی راضیلاشما‌دان سونرا آتشکس اساساً قورونوب.
2017-2020-جی ایللرده هوجوم‌لاردان قاچان 2 میلیونا یاخین سیویل شخص تورکیه سرحدینه یاخین اراضی‌لره کؤچ ائتمک مجبوریتینده قالیب.
